Hvis du er nærsynet, kan du stille skarpt på ting der et tæt på, men har sværere ved at se ting tydeligt på afstand. Det kan fx være at du kniber øjnene sammen for at læse teksterne på fjernsynet eller at du er nødt til at gå tættere på et skilt for at kunne læse, hvad der står på det.
Er du langsynet, har du svært ved at se ting, der er tæt på, men har ingen problemer med at se ting på afstand. Hvis du er langsynet, kan du have problemer med at læse i en bog, og du er måske nødt til at holde bogen ud i strakt arm for at kunne se teksten skarpere.
Når du har fået foretaget en synsprøve, kan optikeren fortælle nærmere, om du er nær- eller langsynet og hvad det betyder for dig.